Иван Кръстев
Дядовата Таничка

chitanka.info

Как обича Таничка

да закусва баничка!

Пие чай от каничка

с баничката Таничка.

Дядо става от зори

баничка да меси.

Слага чая да заври.

— Таничке, къде си?

Таня сладко на закуска

с чая баничката хруска.

И не вижда, че са двама.

Че и днес пред дядо няма —

нито дъх от баничка,

нито звън от каничка!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.